title: Odluka Komisije (EU) 2016/835 оd 25. svibnja 2016. o produljenju mandata Europske skupine za etiku u znanosti i novim tehnologijama

text:
               27.5.2016

               HR

               Službeni list Europske unije

               L 140/21

         ODLUKA KOMISIJE (EU) 2016/835
   оd 25. svibnja 2016.
   o produljenju mandata Europske skupine za etiku u znanosti i novim tehnologijama
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   budući da:

               (1)

               Člankom 2. Ugovora o Europskoj uniji postavljaju se vrijednosti na kojima se Unija temelji, a njegovim člankom 6. utvrđuje se da Povelja o temeljnim pravima ima istu pravnu snagu kao Ugovori te se utvrđuje da temeljna prava čine opća načela prava Unije.

               (2)

               Europska komisija odlučila je 20. studenoga 1991. uključiti etiku u postupak donošenja odluka u području politika istraživanja i tehnološkog razvoja Zajednice osnivanjem skupine savjetnika za etičke implikacije biotehnologije (GAEIB).

               (3)

               Komisija je 16. prosinca 1997. odlučila zamijeniti GAEIB Europskom skupinom za etiku u znanosti i novim tehnologijama (EGE) te proširiti nadležnost skupine na sva područja primjene znanosti i tehnologije. Mandat skupine EGE je nakon toga produljivan, posljednji put Odlukom Komisije 2010/1/EU (1). Sad je primjereno produljiti mandat na razdoblje od pet godina te nakon toga imenovati nove članove.

               (4)

               Zadaća je skupine EGE davati etičke smjernice Europskoj komisiji na njezin zahtjev ili na vlastitu inicijativu, a u skladu sa sporazumom s Komisijom. Komisija može usmjeriti pozornost skupine EGE na pitanja za koja Europski parlament i Vijeće smatraju da su od velike etičke važnosti.

               (5)

               Trebalo bi utvrditi pravila o objavljivanju informacija za članove skupine.

               (6)

               Osobne podatke trebalo bi obrađivati u skladu s Uredbom (EZ) br. 45/2001 Europskog parlamenta i Vijeća (2).

               (7)

               Odluku 2010/1/EU trebalo bi staviti izvan snage,

         DONIJELA JE OVU ODLUKU:
   Članak 1.
   Mandat
   Mandat Europske skupine za etiku u znanosti i novim tehnologijama (dalje u tekstu: EGE) produljuje se za razdoblje od pet godina.
   Članak 2.
   Zadaća
   Zadaća je EGE-a savjetovati Komisiju o etičkim pitanjima povezanima sa znanošću i novim tehnologijama te o širim društvenim posljedicama proizašlima iz napretka u tim područjima, na zahtjev Komisije ili na zahtjev predsjednika EGE-a uz suglasnost službi Komisije. Skupina stoga:

               (a)

               određuje, utvrđuje i proučava etička pitanja koja se otvaraju kretanjima u području znanosti i tehnologija;

               (b)

               daje smjernice, u obliku analiza i preporuka, usmjerene na promicanje etičkog političkog odlučivanja u EU-u, uz poštovanje Povelje Europske unije o temeljnim pravima.

         Članak 3.
   Savjetovanje
   Komisija se može savjetovati sa skupinom o svim pitanjima iz njezine nadležnosti u skladu s člankom 2. U tom kontekstu Komisija može usmjeriti pozornost skupine EGE na pitanja za koja Europski parlament i Vijeće smatraju da su od velike etičke važnosti.
   Članak 4.
   Članstvo – imenovanje
   1.   EGE se sastoji od najviše 15 članova. Članovi imaju stručno znanje povezano sa nadležnostima iz članka 2.
   2.   Članovi obavljaju svoje dužnosti u svoje ime. Oni savjetuju Komisiju u javnom interesu i neovisno od svih vanjskih utjecaja. Članovi pravodobno obavješćuju Komisiju o bilo kakvom sukobu interesa koji bi mogao negativno utjecati na njihovu neovisnost.
   3.   Članove imenuje predsjednik Komisije na temelju prijedloga povjerenika za istraživanje, znanost i inovacije, nakon dostavljanja njihovih kandidatura u skladu s pozivom na iskaz interesa za članstvo u EGE-u i postupka odabira pod nadzorom Identifikacijskog odbora na temelju mjerila iz stavaka 4. i 6. ovog članka.
   4.   Pri predlaganju članova EGE-a Identifikacijski odbor nastoji u najvećoj mogućoj mjeri osigurati visoku razinu stručnosti i pluralizma, geografsku ravnotežu te uravnoteženu zastupljenost relevantnih područja stručnog znanja i interesa, uzimajući u obzir posebne zadaće EGE-a, stručno znanje koje je potrebno te odgovore na poziv na iskaz interesa. EGE je neovisno, pluralističko i multidisciplinarno tijelo.
   5.   Svaki se član EGE-a imenuje na razdoblje od dvije i pol godine. Njegovo ili njezino imenovanje može se produljiti na kraju mandata. Članstvo u EGE-u traje najdulje tri mandatna razdoblja.
   6.   Sljedeći se čimbenici i mjerila uzimaju u obzir pri odabiru kandidata za članstvo u skupini:

               (a)

               sastavom skupine mora se osigurati pružanje neovisnih savjeta najviše kvalitete u kojima se objedinjuju mudrost i sposobnost predviđanja. Vjerodostojnost skupine temelji se na ravnoteži kvaliteta među muškarcima i ženama koji je sačinjavaju i koji zajednički odražavaju širinu gledišta koja postoje diljem Europe. Mora se strogo poštovati ravnoteža spolova te uzimati u obzir i dobna ravnoteža i geografska zastupljenost;

               (b)

               članovi skupine moraju biti međunarodno priznati stručnjaci koji su pokazali svoju izvrsnost i iskustvo na europskoj i svjetskoj razini;

               (c)

               članovi moraju odražavati široko interdisciplinarno područje koje je u nadležnosti skupine, a koje obuhvaća filozofiju i etiku, prirodne i društvene znanosti te pravo. Međutim, oni ne smiju sebe smatrati predstavnicima određene znanstvene discipline, pogleda na svijet ili područja istraživanja nego moraju imati široke poglede u kojima se objedinjeno odražava razumijevanje trenutačnih i nadolazećih promjena, uključujući i unutardisciplinarna, međudisciplinarna i višedisciplinarna gledišta, te potreba za pružanjem etičkih savjeta na europskoj razini;

               (d)

               osim dokazanog ugleda, članovi kolektivno sa sobom moraju donijeti i svoje iskustvo u pružanju etičkih savjeta kreatorima politike prikupljeno u velikom broju država članica te na europskoj i svjetskoj razini;

               (e)

               skupina mora obuhvaćati članove s iskustvom članstva u tijelima kao što su savjetodavna vijeća i odbori, savjetnici vlada, članovi nacionalnih etičkih vijeća te sveučilišta i istraživačkih ustanova. Uključivanje članova koji su stekli iskustvo u više zemalja te članova koji dolaze izvan Europske unije moglo bi biti korisno za skupinu.

         7.   Izbor članova EGE-a obavlja se na temelju javnog poziva na iskaz interesa u kojem se navodi kako se podnosi potpuna prijava. Komisija objavljuje taj poziv na internetskoj stranici Europa. Na tu internetsku stranicu postavit će se i poveznica na Registar stručnih skupina Komisije te na druga slična tijela (dalje u tekstu: registar stručnih skupina).
   8.   Kandidatura se može podnijeti ako kandidat podnese potpunu prijavu u skladu s uputama.
   9.   Komisija objavljuje popis članova EGE-a u Registru stručnih skupina Komisije.
   10.   Prikladni kandidati koji nisu imenovani za članove u skladu sa stavkom 2. ovog članka stavljaju se na rezervnu listu. Predsjednik Komisije može imenovati članove s te rezervne liste.
   11.   Ako član nije više u mogućnosti učinkovito pridonositi radu EGE-a ili ako podnese ostavku ili ne ispunjava uvjete iz članka 339. Ugovora o funkcioniranju Europske unije, predsjednik Komisije može imenovati zamjenskog člana s rezervne liste na ostatak mandata prvotnog člana.
   Članak 5.
   Način rada
   1.   Glavna uprava za istraživanje i inovacije, u bliskoj suradnji s predsjednikom EGE-a, odgovorna je za koordinaciju i organizaciju rada EGE-a te mu pruža usluge tajništva.
   2.   Članovi EGE-a iz svojih redova većinom glasova izabiru predsjednika i potpredsjednika koji će vršiti funkcije za vrijeme trajanja njihova mandata.
   3.   Članovi EGE-a i pozvani stručnjaci poštuju obvezu čuvanja profesionalne tajne, kako je propisana Ugovorima i povezanim provedbenim pravilima, te propise Komisije o sigurnosti povezane sa zaštitom povjerljivih podataka EU-a utvrđene odlukama Komisije (EU, Euratom) 2015/443 (3) i (EU, Euratom) 2015/444 (4). U slučaju kršenja tih obveza Komisija može poduzeti odgovarajuće mjere.
   4.   Komisija odobrava program rada EGE-a, uključujući i etičke analize koje EGE predlaže na vlastitu inicijativu. U svaki se zahtjev za etičku analizu uključuju parametri tražene analize. Kad traži savjet od EGE-a, Komisija određuje rok za davanje tog savjeta.
   5.   U mišljenja EGE-a uključen je niz preporuka. One su utemeljene na pregledu dostignuća znanosti i tehnologija o kojima je riječ i temeljitoj analizi relevantnih etičkih pitanja. Relevantne službe Komisije obavješćuju se o preporukama koje je izradio EGE.
   6.   EGE djeluje kolegijalno te u svojem radu nastoji postići konsenzus među svojim članovima. EGE donosi svoj poslovnik na temelju standardnog poslovnika za stručne skupine uz odobrenje predstavnika Komisije. Radnim se postupcima nastoji osigurati aktivna uloga svih članova skupine u njezinim aktivnostima.
   7.   EGE se obično sastaje u sjedištu Komisije u skladu s načinima rada i kalendarom koje je utvrdila Komisija. EGE bi se trebao sastati najmanje šest puta u razdoblju od 12 mjeseci i raditi oko 12 radnih dana godišnje. Ako je potrebno, uz dogovor s predstavnikom Komisije mogu se organizirati dodatni sastanci.
   Radi pripreme analiza EGE-a i u okviru raspoloživih resursa, predstavnik Komisije može:

               —

               pozvati stručnjake i predstavnike relevantnih nevladinih organizacija ili reprezentativne organizacije radi razmjene stajališta na ad hoc osnovi. Komisija može uključiti vanjske stručnjake u sudjelovanje u radu EGE-a na ad hoc i privremenoj osnovi ako smatra da je potrebno obuhvatiti široki spektar etičkih pitanja povezanih s napretkom u znanosti i novim tehnologijama,

               —

               pokrenuti studije radi prikupljanja svih potrebnih znanstvenih i tehničkih informacija,

               —

               omogućiti osnivanje radnih skupina za razmatranje određenih pitanja,

               —

               uspostaviti bliske veze s predstavnicima različitih etičkih tijela u državama članicama i trećim zemljama.

         Osim toga, Komisija organizira javni okrugli stol radi promicanja dijaloga i transparentnosti za svako mišljenje koje EGE izradi. EGE mora uspostaviti bliske veze s odjelima Komisije koji se bave temom na kojoj skupina radi.
   8.   Skupina mora nastojati postići konsenzus. Međutim, ako mišljenje nije doneseno jednoglasno, uz njega se prilaže i svako suprotno mišljenje (kao „mišljenje manjine”) i ime njegova autora. Mišljenje se šalje predsjedniku Komisije ili predstavniku kojeg je on odredio. Svako se mišljenje odmah nakon donošenja objavljuje i dostavlja Europskom parlamentu i Vijeću Europske unije.
   9.   Ako je zbog operativnih okolnosti potrebno dati savjet u vezi s određenim pitanjem brže nego što bi to bilo moguće donošenjem mišljenja, mogu se izdati kratke izjave ili drugi oblici analiza, nakon kojih se izrađuje potpunija analiza u obliku mišljenja, istodobno osiguravajući poštovanje načela transparentnosti kao i za svako drugo mišljenje. Izjave se objavljuju i javno su dostupne na internetskoj stranici EGE-a. U okviru svojeg programa rada i u dogovoru s predstavnikom Komisije EGE može ažurirati svoja mišljenja ako smatra da je to potrebno.
   10.   Rasprave EGE-a povjerljive su. U dogovoru s predstavnikom Komisije EGE može običnom većinom članova odlučiti da svoja vijećanja otvori za javnost.
   11.   Svi relevantni dokumenti o radu EGE-a (kao što su dnevni redovi, zapisnici, mišljenja i podnesci sudionika) stavljaju se na raspolaganje javnosti u Registru stručnih skupina ili preko poveznice iz Registra na namjensku internetsku stranicu. Moguće su iznimke u pogledu objavljivanja ako bi se otkrivanjem dokumenta ugrozila zaštita javnog ili privatnog interesa u skladu člankom 4. Uredbe (EZ) br. 1049/2001 Europskog parlamenta i Vijeća (5).
   12.   Prije isteka mandata EGE mora izraditi izvješće o svojim aktivnostima, za što je odgovoran njegov predsjednik. Izvješće se objavljuje i dostavlja u skladu s odredbama iz stavka 11.
   Članak 6.
   Troškovi sastanaka
   1.   Sudionici u aktivnostima EGE-a ne primaju naknade za svoje usluge.
   2.   Komisija vrši naknadu putnih troškova i dnevnica sudionika u aktivnostima skupine u skladu s važećim propisima Komisije.
   3.   Naknade tih troškova isplaćuju se u granicama raspoloživih odobrenih sredstava dodijeljenih u okviru godišnjeg postupka raspodjele sredstava.
   Članak 7.
   Završne odredbe
   Ova se Odluka objavljuje u Službenom listu Europske unije i stupa na snagu sljedećeg dana od dana objave u Službenom listu Europske unije. Odluka 2010/1/EU stavlja se izvan snage.

      Sastavljeno u Bruxellesu 25. svibnja 2016.

            Za Komisiju

            Predsjednik

         Jean-Claude JUNCKER

      (1)  Odluka Komisije 2010/1/EU od 23. prosinca 2009. o produljenu mandata Europske skupine za etiku u znanosti i novim tehnologijama (SL L 1, 5.1.2010., str. 8.).

      (2)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (3)  Odluka Komisije (EU, Euratom) 2015/443 od 13. ožujka 2015. o sigurnosti u Komisiji (SL L 72, 17.3.2015., str. 41.).

      (4)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (5)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


title: 2013/591/EU: Odluka Europskog parlamenta od 17. travnja 2013. o zaključenju poslovnih knjiga Europske agencije za sigurnost mreža i podataka za financijsku godinu 2011.

text:
               16.11.2013

               HR

               Službeni list Europske unije

               L 308/57

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europske agencije za sigurnost mreža i podataka za financijsku godinu 2011.
   (2013/591/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


2013/552/EU: Odluka Europskog parlamenta od 17. travnja 2013. o razrješnici za izvršenje proračuna Europske unije za osmi, deveti i deseti Europski fond za razvoj za financijsku godinu 2011.


               11.4.2015

               HR

               Službeni list Europske unije

               C 117/3

         Donošenje Odluke Komisije o prijelaznom nacionalnom planu koji je priopćila Češka Republika u skladu s člankom 32. Direktive 2010/75/EU Europskog parlamenta i Vijeća o industrijskim emisijama
   (2015/C 117/03)
   Dana 10. travnja 2015. Komisija je donijela Odluku C(2015) 2298 o prijelaznom nacionalnom planu koji je priopćila Češka Republika u skladu s člankom 32. Direktive 2010/75/EU Europskog parlamenta i Vijeća o industrijskim emisijama (1).
   Taj je dokument dostupan na sljedećoj internetskoj stranici: https://circabc.europa.eu/w/browse/36205e98-8e7a-47d7-808d-931bc5baf6ee

      (1)  SL L 334, 17.12.2010., str. 17.


title: Odluka Europskog parlamenta (EU) 2016/1495 od 28. travnja 2016. o razrješnici za izvršenje proračuna Europskog centra za razvoj strukovnog obrazovanja za financijsku godinu 2014.

text:
               14.9.2016

               HR

               Službeni list Europske unije

               L 246/187

         ODLUKA EUROPSKOG PARLAMENTA (EU) 2016/1495
   od 28. travnja 2016.
   o razrješnici za izvršenje proračuna Europskog centra za razvoj strukovnog obrazovanja za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog centra za razvoj strukovnog osposobljavanja za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog centra za razvoj strukovnog osposobljavanja za financijsku godinu 2014. s odgovorom Centra (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Centar treba dobiti za izvršenje proračuna za financijsku godinu 2014. (05584/2016 – C8-0062/2016),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja (4), a posebno njezin članak 12.a,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za zapošljavanje i socijalna pitanja (A8-0082/2016),

               1.

               daje razrješnicu direktoru Europskog centra za razvoj strukovnog osposobljavanja za izvršenje proračuna Centra za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog centra za razvoj strukovnog osposobljavanja, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 409, 9.12.2015., str. 39.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 39, 13.2.1975., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Vijeća (EU) 2016/870 od 24. svibnja 2016. o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine

text:
               2.6.2016

               HR

               Službeni list Europske unije

               L 145/1

         ODLUKA VIJEĆA (EU) 2016/870
   od 24. svibnja 2016.
   o sklapanju, u ime Europske unije, Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) i člankom 218. stavkom 7.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Vijeće je 30. studenoga 2006. donijelo Uredbu (EZ) br. 1801/2006 o sklapanju Sporazuma o partnerstvu u ribarstvu između Europske zajednice i Islamske Republike Mauritanije (2) (dalje u tekstu „Sporazum o partnerstvu”).

               (2)

               Posljednji Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu prestao je važiti 16. prosinca 2014.

               (3)

               Unija i Islamska Republika Mauritanija dogovorile su u pregovorima novi Protokol uz Sporazum o partnerstvu (3) (dalje u tekstu „Protokol”).

               (4)

               Protokol je potpisan u skladu s Odlukom (EU) 2015/2191 (4) i privremeno se primjenjuje od 16. studenoga 2015.

               (5)

               Člankom 10. Sporazuma o partnerstvu osnovan je Zajednički odbor, koji je zadužen za nadzor primjene Sporazuma o partnerstvu i osiguranje njegove provedbe. Osim toga, u skladu s Protokolom, Zajednički odbor može odobriti određene izmjene Protokola. Kako bi se olakšalo odobravanje tih izmjena, trebalo bi ovlastiti Komisiju, podložno posebnim uvjetima, da odobri te izmjene prema pojednostavnjenom postupku.

               (6)

               Protokol bi trebalo odobriti,

         DONIJELO JE OVU ODLUKU:
   Članak 1.
   Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine odobrava se u ime Unije (5).
   Članak 2.
   Predsjednik Vijeća u ime Unije šalje obavijest predviđenu u članku 17. Protokola.
   Članak 3.
   Podložno odredbama i uvjetima navedenima u Prilogu ovoj Odluci Komisiju se ovlašćuje, u ime Unije, da odobri izmjene Protokola u okviru Zajedničkog odbora.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 24. svibnja 2016.

            Za Vijeće

            Predsjednik

         A.G. KOENDERS

      (1)  Suglasnost od 10. svibnja 2016. (još nije objavljena u Službenom listu).

      (2)  Uredba Vijeća (EZ) br. 1801/2006 od 30. studenoga 2006. o sklapanju Sporazuma o partnerstvu u ribarstvu između Europske zajednice i Islamske Republike Mauritanije (SL L 343, 8.12.2006., str. 1.).

      (3)  Protokol o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (SL L 315, 1.12.2015., str. 3.).

      (4)  Odluka Vijeća (EU) 2015/2191 od 10. studenoga 2015. o potpisivanju, u ime Europske unije, i privremenoj primjeni Protokola o utvrđivanju ribolovnih mogućnosti i financijskog doprinosa predviđenih Sporazumom o partnerstvu u ribarstvu između Europske zajednice i Islamske Republike Mauritanije za razdoblje od četiri godine (SL L 315, 1.12.2015., str. 1.).

      (5)  Protokol je objavljen u SL L 315 od 1.12.2015. zajedno s odlukom o njegovu potpisivanju.

      PRILOG

         Opseg prenesenih ovlaštenja i postupak za utvrđivanje stajališta Unije u okviru Zajedničkog odbora

                  1.

                  Komisiju se ovlašćuje da pregovara s Islamskom Republikom Mauritanijom i, prema potrebi, te uz uvjet da poštuje točku 3. ovog Priloga, odobri izmjene Protokola u odnosu na sljedeća pitanja:

                              (a)

                              revidiranje ribolovnih mogućnosti u skladu s člancima 5. i 6. Protokola;

                              (b)

                              odluku o uvjetima sektorske potpore u skladu s člankom 3. i Prilogom 2. Protokolu;

                              (c)

                              uvjete za obavljanje ribolova u skladu s člancima 5. i 6. Protokola.

                  2.

                  U okviru Zajedničkog odbora Unija:

                              (a)

                              djeluje u skladu s ciljevima koje nastoji postići u okviru zajedničke ribarstvene politike;

                              (b)

                              poštuje zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike;

                              (c)

                              promiče stajališta usklađena s mjerodavnim pravilima koja su donijele regionalne organizacije za upravljanje ribarstvom.

                  3.

                  Kada je na sastanku Zajedničkog odbora predviđeno donošenje odluke o izmjenama Protokola iz točke 1., poduzimaju se potrebne mjere kako bi se osiguralo da se stajalištem koje će se izraziti u ime Unije uzmu u obzir najnovije statističke, biološke i druge relevantne informacije dostavljene Komisiji.
                  U tu svrhu i na temelju tih informacija službe Komisije Vijeću ili njegovim pripremnim tijelima, dovoljno vremena prije dotičnog sastanka Zajedničkog odbora, šalju na razmatranje i odobrenje dokument koji sadržava pojedinosti o prijedlogu stajališta Unije.
                  U odnosu na pitanja iz točke 1. podtočke (a), za odobravanje predviđenog stajališta Unije od strane Vijeća potrebna je kvalificirana većina glasova. U ostalim slučajevima stajalište Unije predviđeno u pripremnom dokumentu smatra se odobrenim osim ako se tome protivi određeni broj država članica koji predstavlja blokirajuću manjinu, tijekom sastanka pripremnog tijela Vijeća ili u roku od dvadeset dana od primitka pripremnog dokumenta, ovisno o tome što nastupi ranije. U slučaju protivljenja, pitanje se upućuje Vijeću.
                  Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.

                  4.

                  Komisiju se poziva da pravovremeno poduzme sve potrebne mjere kako bi se osiguralo daljnje postupanje u vezi s odlukom Zajedničkog odbora, uključujući, prema potrebi, objavu predmetne odluke u Službenom listu Europske unije i podnošenje svih prijedloga potrebnih za provedbu te odluke.


title: Odluka Europskog parlamenta (EU) 2016/2156 od 27. listopada 2016. o zaključenju poslovnih knjiga Zajedničkog poduzeća ENIAC za financijsku godinu 2014.

text:
               8.12.2016

               HR

               Službeni list Europske unije

               L 333/58

         ODLUKA EUROPSKOG PARLAMENTA (EU) 2016/2156
   od 27. listopada 2016.
   o zaključenju poslovnih knjiga Zajedničkog poduzeća ENIAC za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Zajedničkog poduzeća ENIAC za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Zajedničkog poduzeća ENIAC za financijsku godinu 2014., kojemu su priloženi odgovori Zajedničkog poduzeća (1),

               —

               uzimajući u obzir izjavu o jamstvu u odnosu na pouzdanost računa (2) te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0058/2016),

               —

               uzimajući u obzir svoju odluku od 28. travnja 2016. (3) o odgodi Odluke o razrješnici za financijsku godinu 2014. i odgovore izvršnog direktora Zajedničkog poduzeća ECSEL (prije Zajedničko poduzeće ENIAC i Zajedničko poduzeće ARTEMIS),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 209.,

               —

               uzimajući u obzir Uredbu Vijeća (EZ) br. 72/2008 od 20. prosinca 2007. o osnivanju Zajedničkog poduzeća ENIAC (5),

               —

               uzimajući u obzir Uredbu Vijeća (EU) br. 561/2014 od 6. svibnja 2014. o osnivanju zajedničkog poduzeća ECSEL (6), a posebno njezin članak 12.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (7),

               —

               uzimajući u obzir Delegiranu uredbu Komisije (EU) br. 110/2014 od 30. rujna 2013. o oglednoj financijskoj uredbi za tijela javno-privatnog partnerstva iz članka 209. Uredbe (EU, Euratom) br. 966/2012 Europskog parlamenta i Vijeća (8),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0264/2016),

               1.

               odobrava zaključenje poslovnih knjiga Zajedničkog poduzeća ENIAC za financijsku godinu 2014.;

               2.

               nalaže svojem predsjedniku da ovu Odluku proslijedi izvršnom direktoru Zajedničkog poduzeća ECSEL (prije Zajedničko poduzeće ENIAC i Zajedničko poduzeće ARTEMIS), Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 25.

      (2)  SL C 422, 17.12.2015., str. 26.

      (3)  SL L 246, 14.9.2016., str. 432.

      (4)  SL L 298, 26.10.2012., str. 1.

      (5)  SL L 30, 4.2.2008., str. 21.

      (6)  SL L 169, 7.6.2014., str. 152.

      (7)  SL L 357, 31.12.2002., str. 72.

      (8)  SL L 38, 7.2.2014., str. 2.


title: 2011/352/EU: Odluka Vijeća od 9. lipnja 2011. o primjeni odredaba schengenske pravne stečevine koje se odnose na Schengenski informacijski sustav u Kneževini Lihtenštajnu

text:
               19/Sv. 10

               HR

               Službeni list Europske unije

               273

         32011D0352

               L 160/84

               SLUŽBENI LIST EUROPSKE UNIJE

         ODLUKA VIJEĆA
   od 9. lipnja 2011.
   o primjeni odredaba schengenske pravne stečevine koje se odnose na Schengenski informacijski sustav u Kneževini Lihtenštajnu
   (2011/352/EU)
   VIJEĆE EUROPSKE UNIJE,
   uzimajući u obzir Protokol između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (Protokol) (1), koji je potpisan 28. veljače 2008. (2) a stupio je na snagu 7. travnja 2011., a posebno njegov članak 10. stavak 1.,
   budući da:

               (1)

               Člankom 10. stavkom 1. Protokola predviđa se da Kneževina Lihtenštajn počne s primjenom odredaba schengenske pravne stečevine samo u skladu s Odlukom koju Vijeće donese u tu svrhu nakon što se uvjeri da je Kneževina Lihtenštajn ispunila sve uvjete potrebne za provedbu te pravne stečevine.

               (2)

               Vijeće je na sljedeći način provjerilo osigurava li Kneževina Lihtenštajn zadovoljavajuće razine zaštite podataka: Kneževini Lihtenštajnu proslijeđen je opsežan upitnik a odgovori su zabilježeni te su radi provjeravanja i ocjenjivanja obavljeni posjeti Kneževine Lihtenštajna, u skladu s važećim schengenskim postupcima za ocjenjivanje kako su utvrđeni u Odluci Izvršnog odbora od 16. rujna 1998. o osnivanju Stalnog odbora za ocjenu i provedbu Schengena (SCH/Com-ex (98) 26 def.) (3) (Odluka Izvršnog odbora od 16. rujna 1998.), u području zaštite podataka.

               (3)

               Vijeće je 9. lipnja 2011. zaključilo da je Kneževina Lihtenštajn ispunila uvjete u području zaštite podataka. Stoga je moguće odrediti datum od kojeg se schengenska pravna stečevina, koja se odnosi na Schengenski informacijski sustav (SIS), može primjenjivati na Kneževinu Lihtenštajn.

               (4)

               Stupanje na snagu ove Odluke trebalo bi omogućiti da se Kneževini Lihtenštajnu pošalju pravi podaci SIS-a. Konkretna uporaba tih podataka trebala bi omogućiti Vijeću da u Kneževini Lihtenštajnu, putem važećih schengenskih postupaka za ocjenjivanje kako su određeni u Odluci Izvršnog odbora od 16. rujna 1998., provjeri ispravnu primjenu odredaba schengenske pravne stečevine koje se odnose na SIS. Nakon provedenog ocjenjivanja, Vijeće bi trebalo odlučiti o ukidanju kontrola na unutarnjim granicama s Kneževinom Lihtenštajnom.

               (5)

               U Sporazumu između Kneževine Lihtenštajna, Republike Islanda i Kraljevine Norveške o provedbi, primjeni i razvoju schengenske pravne stečevine i o kriterijima i mehanizmima za određivanje države odgovorne za razmatranje zahtjeva za azil koji je podnesen u Lihtenštajnu, Islandu ili Norveškoj utvrđuje se da, u pogledu provedbe, primjene i razvoja schengenske pravne stečevine, stupa na snagu istog dana kao i Protokol.

               (6)

               Trebalo bi donijeti posebnu odluku Vijeća u kojoj bi se odredio datum za ukidanje kontrola na unutarnjim granicama. Do datuma određenog u takvoj odluci trebalo bi uvesti određena ograničenja u uporabi SIS-a,

         DONIJELO JE OVU ODLUKU:
   Članak 1.
   1.   Odredbe schengenske pravne stečevine iz Priloga I. koje se odnose na SIS od 19. srpnja 2011. primjenjuju se na Kneževinu Lihtenštajn u njezinim odnosima s Kraljevinom Belgijom, Republikom Bugarskom, Češkom Republikom, Kraljevinom Danskom, Saveznom Republikom Njemačkom, Republikom Estonijom, Helenskom Republikom, Republikom Španjolskom, Francuskom Republikom, Talijanskom Republikom, Republikom Latvijom, Republikom Litvom, Velikim Vojvodstvom Luksemburgom, Mađarskom, Republikom Maltom, Kraljevinom Nizozemskom, Republikom Austrijom, Republikom Poljskom, Portugalskom Republikom, Rumunjskom, Republikom Slovenijom, Slovačkom Republikom, Republikom Finskom i Kraljevinom Švedskom.
   2.   Odredbe schengenske pravne stečevine iz Priloga II. koje se odnose na SIS primjenjuju se od datuma utvrđenog u tim odredbama na Kneževinu Lihtenštajn u njezinim odnosima s Kraljevinom Belgijom, Republikom Bugarskom, Češkom Republikom, Kraljevinom Danskom, Saveznom Republikom Njemačkom, Republikom Estonijom, Helenskom Republikom, Republikom Španjolskom, Francuskom Republikom, Talijanskom Republikom, Republikom Latvijom, Republikom Litvom, Velikim Vojvodstvom Luksemburgom, Mađarskom, Republikom Maltom, Kraljevinom Nizozemskom, Republikom Austrijom, Republikom Poljskom, Portugalskom Republikom, Rumunjskom, Republikom Slovenijom, Slovačkom Republikom, Republikom Finskom i Kraljevinom Švedskom.
   3.   Pravi podaci SIS-a mogu se od 9. lipnja 2011. slati Kneževini Lihtenštajnu.
   Kneževina Lihtenštajn od 19. srpnja 2011. smije unositi podatke u SIS i koristiti podatke SIS-a, podložno stavku 4.
   4.   Do datuma ukidanja kontrola na unutarnjim granicama s Kneževinom Lihtenštajnom, Kneževina Lihtenštajn:

               (a)

               nije obvezana odbiti ulazak na svoje državno područje državljanima trećih zemalja za koje je država članica u SIS-u izdala upozorenje za potrebe odbijanja ulaska, niti je obvezana takve državljane protjerati;

               (b)

               suzdržava se od unošenja podataka koji su obuhvaćeni člankom 96. Konvencije od 19. lipnja 1990. o provedbi Schengenskog sporazuma od 14. lipnja 1985. između vlada država Ekonomske unije Beneluksa, Savezne Republike Njemačke i Francuske Republike o postupnom ukidanju kontrola na zajedničkim granicama (4) (Schengenska konvencija).

         Članak 2.
   Ova Odluka stupa na snagu na dan donošenja.
   Članak 3.
   Ova se Odluka objavljuje u Službenom listu Europske unije.

      Sastavljeno u Luxembourgu 9. lipnja 2011.

            Za Vijeće

            Predsjednik

         PINTÉR S.

      (1)  Još nije objavljeno u Službenom listu.

      (2)  Odluke Vijeća 2008/261/EZ (SL L 83, 26.3.2008., str. 3.) i 2008/262/EZ (SL L 83, 26.3.2008., str. 5.).

      (3)  SL L 239, 22.9.2000., str. 138.

      (4)  SL L 239, 22.9.2000., str. 19.

      PRILOG I.

         Popis odredaba schengenske pravne stečevine koje se odnose na SIS i koje se primjenjuju na Kneževinu Lihtenštajn

                  1.

                  U vezi s odredbama Schengenske konvencije:
                  članak 64. i članci od 92. do 119. Schengenske konvencije.

                  2.

                  U vezi s odlukama i izjavama Izvršnog odbora osnovanog Schengenskom konvencijom o SIS-u:

                              (a)

                              Odluka Izvršnog odbora od 15. prosinca 1997. o izmjeni Financijske uredbe o C.SIS-u (SCH/Com-ex (97) 35) (1);

                              (b)

                                          —

                                          Izjava Izvršnog odbora od 18. travnja 1996. o definiranju pojma stranca (SCH/Com-ex (96) decl. 5) (2),

                                          —

                                          Izjava Izvršnog odbora od 28. travnja 1999. o strukturi SIS-a (SCH/Com-ex (99) decl. 2 rev.) (3).

                  3.

                  U vezi s drugim instrumentima o SIS-u:

                              (a)

                              Direktiva 95/46/EZ Europskog parlamenta i Vijeća od 24. listopada 1995. o zaštiti pojedinaca u vezi s obradom osobnih podataka i o slobodnom protoku takvih podataka (4), ako se primjenjuje u odnosu na obradu podataka u okviru SIS-a;

                              (b)

                              Odluka Vijeća 2000/265/EZ od 27. ožujka 2000. o uvođenju financijske uredbe za proračunske aspekte upravljanja ugovorima koji su sklopljeni u njegovo ime od strane zamjenika glavnog tajnika Vijeća, sklopljenih u ime određenih država članica u vezi s postavljanjem i radom komunikacijske infrastrukture za schengensko okružje, „Sisnet” (5);

                              (c)

                              Priručnik SIRENE (6);

                              (d)

                              Uredba Vijeća (EZ) br. 871/2004 od 29. travnja 2004. o uvođenju nekih novih funkcija Schengenskog informacijskog sustava, uključujući one koje se odnose na borbu protiv terorizma (7), te sve naknadne odluke o datumu početka primjene tih funkcija;

                              (e)

                              Odluka Vijeća 2005/211/PUP od 24. veljače 2005. o uvođenju nekih novih funkcija u Schengenskog informacijskog sustava, uključujući one koje se odnose na borbu protiv terorizma (8), te sve naknadne odluke o datumu početka primjene tih funkcija;

                              (f)

                              Uredba (EZ) br. 1160/2005 Europskog parlamenta i Vijeća od 6. srpnja 2005. o izmjeni Konvencije o provedbi Schengenskog sporazuma od 14. lipnja 1985. o postupnom ukidanju kontrola na zajedničkim granicama u vezi pristupa službi država članica, odgovornih za izdavanje potvrda o registraciji vozila, Schengenskom informacijskom sustavu (9);

                              (g)

                              članak 5. stavak 4. točka (a) i odredbe glave II. te prilozi koji se odnose na Schengenski informacijski sustav (SIS) Uredbe (EZ) br. 562/2006 Europskog parlamenta i Vijeća od 15. ožujka 2006. o uspostavi Zakonika Zajednice o pravilima za kretanje osoba preko granica (Zakonik o schengenskim granicama) (10);

                              (h)

                              Uredba Vijeća (EZ) br. 1104/2008 od 24. listopada 2008. o migraciji iz Schengenskog informacijskog sustava (SIS 1+) u drugu generaciju Schengenskog informacijskog sustava (SIS II) (11);

                              (i)

                              Odluka Vijeća 2008/839/PUP od 24. listopada 2008. o migraciji iz Schengenskog informacijskog sustava (SIS 1+) u drugu generaciju Schengenskog informacijskog sustava (SIS II) (12).

         (1)  SL L 239, 22.9.2000., str. 444.

         (2)  SL L 239, 22.9.2000., str. 458.

         (3)  SL L 239, 22.9.2000., str. 459.

         (4)  SL L 281, 23.11.1995., str. 31.

         (5)  SL L 85, 6.4.2000., str. 12.

         (6)  Dijelovi Priručnika SIRENE objavljeni su u SL C 38, 17.2.2003., str. 1. Priručnik je izmijenjen Odlukom Komisije 2006/757/EZ (SL L 317, 16.11.2006., str. 1.) i Odlukom Komisije 2006/758/EZ (SL L 317, 16.11.2006., str. 41.).

         (7)  SL L 162, 30.4.2004., str. 29.

         (8)  SL L 68, 15.3.2005., str. 44.

         (9)  SL L 191, 22.7.2005., str. 18.

         (10)  SL L 105, 13.4.2006., str. 1.

         (11)  SL L 299, 8.11.2008., str. 1.

         (12)  SL L 299, 8.11.2008., str. 43.

      PRILOG II.

         Popis odredaba schengenske pravne stečevine koje se odnose na SIS i koje se od datuma određenog u tim odredbama primjenjuju na Kneževinu Lihtenštajn

                  1.

                  Uredba (EZ) br. 1986/2006 Europskog parlamenta i Vijeća od 20. prosinca 2006. o pristupu službi u državama članicama, odgovornih za izdavanje potvrda o registraciji vozila, drugoj generaciji Schengenskog informacijskog sustava (SIS II) (1).

                  2.

                  Uredba (EZ) br. 1987/2006 Europskog parlamenta i Vijeća od 20. prosinca 2006. o uspostavi, radu i upotrebi druge generacije Schengenskog informacijskog sustava (SIS II) (2).

                  3.

                  Odluka Vijeća 2007/533/PUP od 12. lipnja 2007. o uspostavi, radu i upotrebi druge generacije Schengenskog informacijskog sustava (SIS II) (3).

         (1)  SL L 381, 28.12.2006., str. 1.

         (2)  SL L 381, 28.12.2006., str. 4.

         (3)  SL L 205, 7.8.2007., str. 63.


title: 2002/348/PUP: Odluka Vijeća od 25. travnja 2002. o sigurnosti u vezi s nogometnim utakmicama s međunarodnim elementom

text:
               19/Sv. 003

               HR

               Službeni list Europske unije

               80

         32002D0348

               L 121/1

               SLUŽBENI LIST EUROPSKE UNIJE

               25.04.2002.

      ODLUKA VIJEĆA

   od 25. travnja 2002.
   o sigurnosti u vezi s nogometnim utakmicama s međunarodnim elementom
   (2002/348/PUP)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 30. stavak 1. točku (a) i točku (b) te članak 34. stavak 2. točku (c),
   uzimajući u obzir inicijativu Kraljevine Belgije,
   uzimajući u obzir mišljenje Europskog parlamenta (1),
   budući da:

               (1)

               U skladu s uvjetima iz članka 29. Ugovora, cilj Europske unije je osigurati građanima visoku razinu sigurnosti u području slobode, sigurnosti i pravde i to tako da među državama članicama razvije zajedničko djelovanje u području policijske suradnje.

               (2)

               Zbog različitih međunarodnih i europskih natjecanja i velikog broja navijača koji putuju, nogomet dobiva međunarodnu važnost. Zbog tog međunarodnog značaja traži se pristup sigurnosti u vezi s nogometnim utakmicama na način koji prelazi nacionalne granice.

               (3)

               Nogomet bi se trebao smatrati ne samo mogućim izvorom problema u vezi s kršenjem propisa i remećenjem javnog reda ili sigurnosti, nego i događajem s kojim se unatoč mogućem riziku mora učinkovito nositi.

               (4)

               Osobito radi sprečavanja nasilja povezanog s nogometom i borbe protiv njega, važno je razmjenjivati informacije kako bi nadležna policijska tijela i tijela u državama članicama mogla provesti odgovarajuće pripreme te odgovarajuće reagirati.

               (5)

               Radi razmjene obavijesti o nogometnim priredbama i potrebne međunarodne policijske suradnje u vezi s nogometnim utakmicama s međunarodnim elementom, veoma je važno u svakoj državi članici odrediti nacionalnu policijsku nogometnu informacijsku točku.

               (6)

               Uzimajući u obzir sljedeće akte koje je donijelo Vijeće Europe: Konvenciju od 28. siječnja 1981. o zaštiti pojedinaca u vezi s automatskom obradom osobnih podataka, Preporuku br. R(87)15 od 17. rujna 1987. Odbora ministara o korištenju osobnih podataka u sektoru policije i Europsku konvenciju od 19. kolovoza 1985. o nasilju gledatelja i neprimjerenom ponašanju na sportskim priredbama, a osobito na nogometnim utakmicama.

               (7)

               Vijeće je 26. svibnja 1997. donijelo Zajedničku akciju 97/339/PUP o suradnji u području reda i mira te sigurnosti (2), a 9. lipnja 1997. Rezoluciju o sprečavanju i obuzdavanju nogometnih huligana pomoću razmjene iskustava, udaljavanja sa stadiona i politike medija (3).

               (8)

               Nadalje, Vijeće je 6. prosinca 2001. donijelo Rezoluciju o priručniku s preporukama za međunarodnu policijsku suradnju te mjerama za sprečavanje i kontrolu nasilja i nemira povezanih s nogometnim utakmicama s međunarodnim elementom u koje je uključena najmanje jedna država članica (4),

         ODLUČILO JE:
   Članak 1.
   Uspostava nacionalne nogometne informacijske točke
   1.   Svaka država članica osniva ili određuje nacionalnu policijsku nogometnu informacijsku točku.
   2.   Svaka država članica pisanim putem prijavljuje Glavnom tajništvu Vijeća pojedinosti o svojim nacionalnim nogometnim informacijskim točkama te o svim njihovim naknadnim izmjenama u skladu s ovom Odlukom. Glavno tajništvo Vijeća ih objavljuje u Službenom listu.
   3.   Nacionalna nogometna informacijska točka djeluje kao izravna središnja kontaktna točka za razmjenu relevantnih obavijesti te za olakšavanje međunarodne policijske suradnje u vezi s nogometnim utakmicama s međunarodnim elementom.
   Država članica može odlučiti da o određenim pojavama povezanim s nogometom kontaktira službe nadležne za takve specifične pojave, pod uvjetom da nacionalna nogometna informacijska točka odmah dobije odgovarajuće najnužnije informacije.
   4.   Svaka država članica osigurava da je nacionalna nogometna informacijska točka u stanju učinkovito i odmah ispuniti zadatke koji su joj dodijeljeni.
   5.   Ova se Odluka primjenjuje ne dovodeći u pitanje postojeće nacionalne odredbe, posebno one o ovlastima različitih službi i tijela u državama članicama.
   Članak 2.
   Zadaće nacionalnih nogometnih informacijskih točaka
   1.   Nacionalne nogometne informacijske točke odgovorne su za koordiniranje i olakšavanje policijske razmjene informacija u vezi s nogometnim utakmicama s međunarodnim elementom. Takva razmjena informacija može uključivati i druga tijela za izvršenje zakona koja pridonose sigurnosti ili pravnom poretku u skladu s raspodjelom ovlasti u državama članicama.
   2.   Nacionalne nogometne informacijske točke u skladu s domaćim i međunarodnim mjerodavnim propisima imaju pristup podacima koji uključuju osobne podatke o navijačima visokog rizika.
   3.   Nacionalne nogometne informacijske točke olakšavaju, koordiniraju ili organiziraju provedbu međunarodne policijske suradnje povezane s nogometnim utakmicama s međunarodnim elementom.
   4.   U skladu s postojećim nacionalnim propisima, posebno onima o ovlastima različitih službi i tijela u državama članicama, nacionalne nogometne informacijske točke mogu se zadužiti za pružanje pomoći nadležnim nacionalnim tijelima.
   5.   Za utakmice s međunarodnim elementom, nacionalne nogometne informacijske točke osiguravaju u najmanju ruku na zahtjev druge nacionalne nogometne informacijske točke u državi članici o kojoj je riječ, procjenu rizika klubova svoje zemlje i nacionalne reprezentacije.
   Članak 3.
   Razmjena policijskih informacija između nacionalnih nogometnih informacijskih točaka
   1.   Prije, tijekom i poslije nogometne utakmice s međunarodnim elementom nacionalne nogometne informacijske točke moraju na zahtjev nacionalne nogometne informacijske točke o kojoj je riječ ili na svoju vlastitu inicijativu sudjelovati u uzajamnoj razmjeni općih informacija te, ovisno o uvjetima iz stavka 3., i razmjeni osobnih podataka.
   2.   Razmjena općih podataka povezanih s nogometnim utakmicama s međunarodnim elementom uključuje strateške, operativne i taktičke informacije. Takve se informacije definiraju kao:

               —

               strateške informacije: informacije koje sadrže sve aspekte događaja osobito s obzirom na sigurnosni rizik;

               —

               operativne informacije: informacije koje daju točnu sliku postupaka tijekom događaja;

               —

               taktičke informacije: informacije koje omogućuju da svi koji su uključeni u operaciju poduzmu odgovarajuću akciju kako bi u vezi s događajem održali red i sigurnost.

         3.   Osobni se podaci razmjenjuju u skladu s domaćim i međunarodnim mjerodavnim propisima, a pritom se vodi računa o načelima Konvencije br. 108 Vijeća Europe od 28. siječnja 1981. o zaštiti pojedinaca u vezi s automatskom obradom osobnih podataka i, prema potrebi, Preporuke br. R (87)15 od 17. rujna 1987. Odbora ministara Vijeća Europe o uporabi osobnih podataka u policijskom sektoru. Cilj je takve razmjene priprema i poduzimanje odgovarajućih mjera te očuvanje reda i mira tijekom događaja. Posebno, takva razmjena može sadržavati podatke o pojedincima koji su stvarna ili potencijalna opasnost za red, mir i sigurnost.
   Članak 4.
   Postupak komunikacije između nacionalnih nogometnih informacijskih točaka
   1.   Nacionalne nogometne informacijske točke koordiniraju informacije o nogometnim utakmicama s međunarodnim elementom. Te točke osiguravaju da sve policijske službe o kojima je riječ pravodobno dobiju potrebne informacije. Nakon obrade, informacije upotrebljava sama nacionalna nogometna informacijska točka ili se one prosljeđuju nadležnim tijelima i policijskim snagama.
   2.   Nacionalna nogometna informacijska točka u državi članici koja je domaćin nogometne utakmice daje priopćenja prije, tijekom i nakon natjecanja ili utakmice, zajedno s nacionalnim policijskim snagama države članice o kojoj je riječ, kad je to potrebno, putem osobe(a) za vezu koju(e) imenuje i osigurava ta država članica. Osobe za vezu mogu se kontaktirati u predmetnim područjima reda, mira i sigurnosti, nasilja povezanog s nogometom i općim kriminalom kad je povezano s određenom nogometnom utakmicom ili turnirom.
   3.   Nacionalne nogometne informacijske točke komuniciraju tako da čuvaju povjerljivost podataka. Pod uvjetom da nije riječ o osobnim podacima, o razmijenjenim se izvješćima vodi evidencija. Naknadno ih mogu konzultirati ostale zainteresirane točke, pod uvjetom da se nacionalnoj nogometnoj informacijskoj točki iz koje informacija potječe unaprijed pruži mogućnost da zauzme stajalište o davanju podataka.
   Članak 5.
   Uporaba jezika
   Svaka nacionalna nogometna informacijska točka komunicira na vlastitom jeziku, s prijevodom na radnom jeziku koji je zajednički objema stranama, osim ako strane nisu međusobno drukčije odlučile.
   Članak 6.
   Procjena
   Vijeće u roku od dvije godine procjenjuje provedbu Odluke nakon njezina donošenja.
   Članak 7.
   Operativni podaci
   Ova Odluka stupa na snagu dan nakon objave u Službenom listu.

      Sastavljeno u Luxembourgu 25. travnja 2002.

            Za Vijeće

            Predsjednik

         M. RAJOY BREY

      (1)  Mišljenje doneseno 9. travnja 2002. (još nije objavljeno u Službenom listu).

      (2)  SL L 147, 5.6.1997., str. 1.

      (3)  SL C 193, 24.6.1997., str. 1.

      (4)  SL C 22, 24.1.2002., str. 1.


title: 2009/544/EZ: Odluka Komisije od 13. kolovoza 2008. o utvrđivanju ekoloških kriterija za dodjelu znaka za okoliš Zajednice za unutrašnje boje i lakove (priopćena pod brojem dokumenta C(2008) 4453)  Tekst značajan za EGP

text:
               15/Sv. 014

               HR

               Službeni list Europske unije

               118

         32009D0544

               L 181/39

               SLUŽBENI LIST EUROPSKE UNIJE

               13.08.2008.

      ODLUKA KOMISIJE

   od 13. kolovoza 2008.
   o utvrđivanju ekoloških kriterija za dodjelu znaka za okoliš Zajednice za unutrašnje boje i lakove
   (priopćena pod brojem dokumenta C(2008) 4453)
   (Tekst značajan za EGP)
   (2009/544/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom sustavu za dodjelu znaka za okoliš Zajednice (1), a posebno njezin članak 6. stavak 1. drugi podstavak,
   budući da:

               (1)

               U skladu s Uredbom (EZ) br. 1980/2000 znak za okoliš Zajednice može se dodijeliti proizvodu koji ima takve karakteristike da može u znatnoj mjeri doprinijeti poboljšanjima u vezi s ključnim okolišnim aspektima.

               (2)

               Uredbom (EZ) br. 1980/2000 propisuje se da na temelju kriterija koje je sastavio Odbor Europske unije za znak za okoliš treba utvrditi posebne kriterije za dodjelu znaka za okoliš prema skupinama proizvoda.

               (3)

               Njome se isto tako predviđa da pregled kriterija za dodjelu znaka za okoliš, kao i ocjenjivanje i provjeru zahtjeva povezanih s tim kriterijima, treba obaviti pravovremeno, prije kraja razdoblja važenja kriterija navedenih za predmetnu skupinu proizvoda.

               (4)

               U skladu s Uredbom (EZ) br. 1980/2000 pravovremeno je izvršena revizija ekoloških kriterija kao i s njima povezanih zahtjeva u pogledu ocjenjivanja i provjere utvrđenih Odlukom Komisije 2002/739/EZ od 3. rujna 2002. o utvrđivanju revidiranih ekoloških kriterija za dodjelu znaka za okoliš Zajednice unutrašnjim bojama i lakovima i o izmjeni Odluke 1999/10/EZ (2). Ti ekološki kriteriji i s njima povezani zahtjevi u pogledu ocjenjivanja i provjere važe do 28. veljače 2009.

               (5)

               S obzirom na tu reviziju primjereno je promijeniti definiciju skupine proizvoda i utvrditi nove ekološke kriterije kako bi se uzeo u obzir znanstveni i tržišni razvoj.

               (6)

               Odluku 2002/739/EZ stoga treba zamijeniti.

               (7)

               Ekološki kriteriji, kao i s njima povezani zahtjevi u pogledu ocjenjivanja i provjere trebaju važiti tijekom razdoblja od četiri godine od dana objave ove Odluke.

               (8)

               Proizvođačima čijim je proizvodima znak za okoliš za unutrašnje boje i lakove bio dodijeljen prije 18. kolovoza 2008. ili koji su podnijeli zahtjev za dodjelu prije 18. kolovoza 2008. treba odobriti prijelazno razdoblje kako bi imali dosta vremena da prilagode svoje proizvode tako da ispunjavaju revidirane kriterije i zahtjeve. Radi pravne sigurnosti proizvođačima treba dozvoliti da do 28. veljače 2009. dostavljaju zahtjeve koji se temelje na kriterijima iz Odluke 2002/739/EZ ili na kriterijima utvrđenima ovom Odlukom. Nakon tog datuma treba primjenjivati samo kriterije iz ove Odluke.

               (9)

               Mjere predviđene ovom Odlukom u skladu su s mišljenjem odbora osnovanog na temelju članka 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   1.   Skupina proizvoda „unutrašnje boje i lakovi” obuhvaća unutrašnje dekorativne boje i lakove, lazurne premaze za drvo i srodne proizvode kako su definirani u stavku 2., koji su namijenjeni neprofesionalnim i profesionalnim korisnicima i koji su prije svega razvijeni za unutrašnju primjenu i kao takvi se prodaju.
   Ova skupina proizvoda između ostalog obuhvaća premaze i boje za podove; proizvode koje na zahtjev amaterskih ili profesionalnih uređivača prostora nijansira distributer; sustave za nijansiranje; dekorativne boje u obliku tekućine ili paste koje proizvođač može unaprijed podesiti, nijansirati ili pripremiti, kako bi bile u skladu s potrebama potrošača, uključujući temeljne premaze i potpremaze takvih sustava proizvoda.
   2.   „Boja” znači pigmentiran materijal za premazivanje u obliku tekućine ili paste ili praha, koji po nanošenju na podlogu formira neproziran film koji ima zaštitna, dekorativna ili posebna tehnička svojstva.
   „Lak” znači proziran materijal za premazivanje koji po nanošenju na podlogu formira tvrdi proziran film koji ima zaštitna, dekorativna ili posebna tehnička svojstva.
   „Dekorativne boje i lakovi” znači boje i lakovi koji se primjenjuju za dekoraciju i zaštitu objekata, njihovih ukrasa i opreme. Nanose se na licu mjesta. Dok je njihova glavna funkcija dekorativna, istodobno imaju i zaštitnu ulogu.
   „Lazurni premazi za drvo” (lazure) znači premazi koji stvaraju proziran ili poluproziran film za dekoraciju ili zaštitu drveta od atmosferskog starenja, što omogućuje njegovo lako održavanje.
   „Sustavi za nijansiranje” znači metoda pripreme boja miješanjem „osnove” s bojama za nijansiranje.
   3.   Ta skupina proizvoda ne obuhvaća:

               (a)

               antikorozivne premaze;

               (b)

               premaze protiv obrastanja;

               (c)

               premaze za zaštitu drva;

               (d)

               premaze za posebne industrijske i profesionalne namjene, uključujući visoko otporne premaze;

               (e)

               fasadne premaze;

               (f)

               sve proizvode koji su razvijeni prvenstveno za unutrašnju uporabu i kao takvi se prodaju.

         Članak 2.
   1.   Da bi im bio dodijeljen znak za okoliš Zajednice u skladu s Uredbom (EZ) br. 1980/2000 i u skladu sa stavcima 2. i 3. ovog članka, boje i lakovi moraju potpadati pod skupinu proizvoda „unutrašnje boje i lakovi” kako je definirano u članku 1. i moraju ispunjavati ekološke kriterije navedene u Prilogu ovoj Odluci.
   2.   Dvokomponentni premazi za posebne konačne namjene ispunjavaju sljedeće uvjete:

               (a)

               obje komponente premaza moraju svaka zasebno ispunjavati ekološke kriterije navedene u Prilogu (uz izuzetak kriterija za hlapive organske spojeve);

               (b)

               uz njih treba priložiti informacije koje pojašnjavaju da se pojedinačne komponente ne smiju koristiti zasebno niti miješati s drugim proizvodima;

               (c)

               međutim, konačni proizvod spreman za uporabu isto tako mora ispunjavati ekološke kriterije, uključujući kriterij za hlapive organske spojeve – HOS.

         3.   Premazi koji se prodaju za unutrašnju i vanjsku primjenu moraju ispunjavati kriterije navedene u ovoj Odluci za unutrašnje boje i lakove i kriterije navedene u Odluci Komisije 2009/543/EZ (3) za vanjske boje i lakove.
   Članak 3.
   Ekološki kriteriji za skupinu proizvoda „unutrašnje boje i lakovi” kao i s njima povezani zahtjevi u pogledu ocjenjivanja i provjere važe četiri godine od dana stupanja ove Odluke na snagu.
   Članak 4.
   Za administrativne potrebe skupini proizvoda „unutrašnje boje i lakovi” dodijeljen je kodni broj „07”.
   Članak 5.
   Odluka 2002/739/EZ stavlja se izvan snage.
   Članak 6.
   1.   Znakovi za okoliš dodijeljeni prije 18. kolovoza 2008. za proizvode koji potpadaju pod skupinu proizvoda „unutrašnje boje i lakovi” mogu se koristiti do 28. veljače 2009.
   2.   Ako su zahtjevi za dodjelu znaka okoliša za proizvode koji potpadaju pod skupinu proizvoda „unutrašnje boje i lakovi” podneseni prije 18. kolovoza 2008., tim se proizvodima dodjeljuje znak za okoliš pod uvjetima utvrđenima u Odluci 2002/739/EZ. U takvim se slučajevima znak za okoliš može koristiti do 28. veljače 2009.
   3.   Zahtjevi za dodjelu znaka okoliša za proizvode koji potpadaju pod skupinu proizvoda „unutrašnje boje i lakovi” podneseni prije 18. kolovoza 2008., ali nakon 1. ožujka 2009. mogu se temeljiti ili na kriterijima utvrđenima u Odluci 2002/739/EZ ili na kriterijima navedenima u ovoj Odluci.
   Ako se zahtjev temelji na kriterijima utvrđenima u Odluci 2002/739/EZ, znak za okoliš može se koristiti do 28. veljače 2009.
   Članak 7.
   Ova je Odluka upućena državama članicama.

      Sastavljeno u Bruxellesu 13. kolovoza 2008.

            Za Komisiju

         Olli REHN

            Član Komisije

      (1)  SL L 237, 21.9.2000., str. 1.

      (2)  SL L 236, 4.9.2002., str. 4.

      (3)  SL L 181, 14.7.2009., str. 27.
   PRILOG
   A.   OKVIR

      Ciljevi kriterija

   Ovi kriteriji posebno imaju za cilj:

               —

               učinkovitu uporabu proizvoda i svođenje otpada na minimum,

               —

               smanjivanje okolišnih i drugih rizika (kao što je troposferski ozon) smanjivanjem emisija otapala,

               —

               smanjivanje ispuštanja toksičnih i drugih onečišćujućih tvari u vode. Kriteriji su utvrđeni na razinama koje promiču označivanje unutrašnjih boja i lakova koji imaju manji utjecaj na okoliš.

      Zahtjevi u pogledu ocjenjivanja i provjere

   Posebni zahtjevi u pogledu ocjenjivanja i provjere navedeni su u sklopu svakog kriterija.
   Ako podnositelj zahtjeva mora dostaviti izjave, dokumentaciju, analize, izvješća o ispitivanjima ili druge dokaze o ispunjavanju kriterija, podrazumijeva se da oni mogu potjecati od podnositelja zahtjeva i/ili njegovih dobavljača i/ili njihovih dobavljača itd., ovisno o slučaju.
   Prema potrebi se osim ispitnih metoda navedenih za svaki kriterij mogu koristiti i druge metode ako ih nadležno tijelo koje procjenjuje zahtjev prihvati kao jednakovrijedne.
   Nadležna tijela mogu prema potrebi zahtijevati prateću dokumentaciju i provoditi nezavisne provjere.
   Nadležnim se tijelima preporučuje da pri ocjenjivanju zahtjeva i praćenju sukladnosti s kriterijima uzimaju u obzir primjenu priznatih sustava za upravljanje okolišem, kao što su EMAS ili EN ISO14001 (Napomena: primjena takvih sustava upravljanja nije obvezna).
   Ako se u kriterijima navode sastojci, to uključuje tvari i pripravke. Definicije „tvari” i „pripravaka” dane su u Uredbi REACH (Uredba (EZ) br. 1907/2006 Europskog parlamenta i Vijeća (1).
   Za sve ulazne tvari koje koristi, podnositelj zahtjeva nadležnom tijelu treba dostaviti točnu formulaciju proizvoda. Treba navesti sve tvari, uključujući nečistoće, koje se javljaju u koncentracijama iznad 0,01 % (m/m), osim ako je drugdje u kriterijima navedena niža koncentracija.
   B.   EKOLOŠKI KRITERIJI

   Svi kriteriji, osim kriterija 3. koji se odnosi na ograničenja za hlapive organske spojeve (HOS), primjenjuju se na boje ili lakove u pakiranju. U skladu s Direktivom 2004/42/EZ Europskog parlamenta i Vijeća (2) ograničenja za hlapive organske spojeve (HOS) odnose se na gotove proizvode spremne za uporabu, pa maksimalni sadržaj hlapivih organskih spojeva (HOS) treba izračunati na temelju svih preporučenih dodataka kao što su koloranti i/ili razrjeđivači. Za taj se izračun od dobavljača sirovina zahtijeva dostava podataka o sadržaju suhe tvari, sadržaju hlapivih organskih spojeva (HOS) i gustoći proizvoda.
   Kriteriji 1. i 2. odnose se samo na bijele i svijetle boje (uključujući završne premaze, temeljne premaze, potpremaze i/ili međupremaze).
   Kod sustava za nijansiranje kriteriji 1. i 2. primjenjuju se samo na bijelu osnovu (osnovu koja sadrži najviše TiO2). U slučajevima kada bijela osnova ne može ispuniti zahtjev za najmanje 8 m2 po litri uz pokrivnu moć od 98 % u skladu s kriterijem 7(a), ovaj se kriterij ispunjava postupkom nijansiranja pri čemu se dobije standardna boja RAL 9010.
   Kriteriji 1. i 2. ne odnose se na prozirne premaze.
   1.   Bijeli pigmenti

      Sadržaj bijelih pigmenata (bijeli anorganski pigmenti s refraktornim indeksom višim od 1,8): boje sadrže manje od 36 g bijelog pigmenta na m2 suhog filma, uz neprozirnost od 98 %. Ovaj se zahtjev ne primjenjuje na lakove i lazurne premaze za drvo.

      Procjena i provjera: Podnositelj zahtjeva dostavlja izjavu o nekorištenju ili dokumentaciju u kojoj je naveden sadržaj bijelog pigmenta i razmazivost, zajedno s detaljnim izračunom koji dokazuje da je ovaj kriterij ispunjen.
   2.   Titanov dioksid

      Titanov dioksid: Emitirane i ispuštene količine otpada nastalog u proizvodnji bilo kojeg pigmenta titanovog dioksida ne smiju (kako je utvrđeno na temelju Referentnog dokumenta o najboljoj raspoloživoj tehnologiji za proizvodnju anorganskih kemikalija u velikim količinama (BREF) (kolovoz 2007.)) prekoračiti sljedeće:

               —

               emisije SOx (izraženog kao SO2): 252 mg na m2 suhog filma (neprozirnost od 98 %),

               —

               otpadni sulfati: 18 mg na m2 suhog filma (neprozirnost od 98 %),

               —

               otpadni kloridi: 3,7, 6,4, odnosno 11,9 g na m2 suhog filma (neprozirnost od 98 %) za prirodni rutil, sintetski rutil i šljaku.

      Procjena i provjera: Podnositelj zahtjeva dostavlja izjavu o nekorištenju ili popratnu dokumentaciju u kojoj su navedene razine emisija, odnosno količine ispuštenog otpada za te parametre, sadržaj titanovog dioksida u proizvodu, razmazivost, kao i detaljni izračun koji dokazuje ispunjavanje ovog kriterija.
   3.   Hlapivi organski spojevi (HOS)

   Sadržaj hlapivih organskih spojeva (HOS) ne smije prekoračiti:

               Klasifikacija proizvoda (Direktiva 2004/42/EZ)

               Granične vrijednosti sadržaja HOS (g/l uključujući vodu)

               Unutrašnji mat premazi (zidovi/stropovi) (sjaj < 25@60 °)

               15

               Unutrašnji sjajni premazi (zidovi/stropovi) (sjaj < 25@60 °)

               60

               Unutrašnje ukrasne i zaštitne boje za drvo i metal, uključujući potpremaze

               90

               Unutrašnji ukrasni lakovi i lazure, uključujući neprozirne lazure

               75

               Unutrašnje tankoslojne lazure

               75

               Temeljni premazi

               15

               Vezujući temeljni premazi

               15

               Jednokomponentni funkcionalni premazi

               100

               Dvokomponentni funkcionalni premazi s reaktivnim djelovanjem za posebnu konačnu primjenu, npr. za podove

               100

               Dekorativni premazi

               90

         U ovom kontekstu hlapivi organski spojevi (HOS) jesu svi organski spojevi koji pri standardnom tlaku od 101,3 kPa imaju početno vrelište niže od ili jednako 250 °C, kako je definirano u Direktivi 2004/42/EZ. Za utvrđivanje ograničenja za hlapive organske spojeve (HOS) koriste se potkategorije za boje i lakove iz Direktive. Tu su prikazane samo kategorije za unutrašnje premaze.

      Procjena i provjera: Podnositelj zahtjeva dostavlja izjavu o sukladnosti s ovim kriterijem. Za sve proizvode podnositelj zahtjeva navodi sadržaj hlapivih organskih spojeva (HOS).
   4.   Hlapivi aromatski ugljikovodici (eng. volatile aromatic hydrocarbons – VAH)

      Hlapivi aromatski ugljikovodici ne dodaju se izravno u proizvod prije ili tijekom nijansiranja (gdje je primjenjivo); međutim, sastojci koji sadrže hlapive aromatske ugljikovodike mogu se dodavati u tolikoj mjeri da njihov sadržaj u konačnom proizvodu ne prelazi 0,1 % (m/m).
   U ovom kontekstu hlapivi aromatski ugljikovodici znači svi organski spojevi, kako su definirani u Direktivi 2004/42/EZ, koji pri standardnom tlaku od 101,3 kPa imaju početno vrelište niže od ili jednako 250 °C i koji u svojoj razvijenoj strukturnoj formuli imaju najmanje jednu aromatsku jezgru.

      Procjena i provjera: Podnositelj zahtjeva dostavlja izjavu o sukladnosti s ovim kriterijem navodeći da hlapivi aromatski ugljikovodici nisu dodani osim u sklopu gotovih sastojaka i, prema potrebi, izjave dobavljača tih sastojaka kojima potvrđuju sadržaj hlapivih aromatskih ugljikovodika u njima.
   5.   Teški metali

   Sljedeći teški metali ili njihovi spojevi ne smiju se koristiti kao sastojci u proizvodima ili sredstvima za nijansiranje (gdje je primjenjivo) (kao tvar ili kao dio bilo kojeg korištenog pripravka): kadmij, olovo, krom VI, živa, arsen, barij (osim barijevog sulfata), selen, antimon.
   Ni kobalt se ne smije dodavati kao sastojak, uz izuzetak kobaltnih soli koje se koriste kao sikativ u alkidnim bojama. One se mogu koristiti do koncentracije koja ne prelazi 0,05 % (m/m) u konačnom proizvodu, izmjereno kao metalni kobalt. Kobalt u pigmentu također se izuzima od ovog zahtjeva.
   Sastojci smiju sadržavati samo tragove tih metala, do 0,01 % (m/m), koji potječu iz nečistoća u sirovinama.

      Procjena i provjera: Podnositelj zahtjeva dostavlja izjavu o sukladnosti s ovim kriterijem kao i izjave dobavljača sastojaka (prema potrebi).
   6.   Opasne tvari

               (a)

                  Proizvod: Proizvod se prije ili nakon nijansiranja (gdje je primjenjivo) ne razvrstava kao vrlo otrovan, otrovan, opasan za okoliš, karcinogen, reproduktivno toksičan, štetan, nagrizajući, mutagen ili nadražujući (samo ako je tome uzrok prisutnost sastojaka označenih s R43) u skladu s Direktivom 1999/45/EZ Europskog parlamenta i Vijeća (3).

                  Procjena i provjera: Podnositelj zahtjeva dostavlja izjavu o sukladnosti s ovim kriterijem zajedno sa sigurnosno tehničkim listom u skladu sa zahtjevima iz Priloga II. Uredbi REACH.

               (b)

                  Sastojci (vrlo otrovni, otrovni, karcinogeni, mutageni reproduktivno toksični): Ne smiju se koristiti nikakvi sastojci, uključujući one za nijansiranje (gdje je primjenjivo), koji u vrijeme primjene ispunjavaju klasifikacijske kriterije za bilo koju od sljedećih oznaka upozorenja (ili njihovih kombinacija):

                           —

                           R23 (otrovno ako se udiše),

                           —

                           R24 (otrovno u dodiru s kožom),

                           —

                           R25 (otrovno ako se proguta),

                           —

                           R26 (vrlo otrovno ako se udiše),

                           —

                           R27 (vrlo otrovno u dodiru s kožom),

                           —

                           R28 (vrlo otrovno ako se proguta),

                           —

                           R33 (opasnost od učinka nakupljanja),

                           —

                           R39 (opasnost od vrlo teških neprolaznih oštećenja),

                           —

                           R40 (ograničena saznanja o karcinogenim učincima),

                           —

                           R42 (udisanje može izazvati preosjetljivost),

                           —

                           R45 (može izazvati rak),

                           —

                           R46 (može izazvati nasljedna genetska oštećenja),

                           —

                           R48 (opasnost od teških oštećenja zdravlja pri duljem izlaganju),

                           —

                           R49 (može izazvati rak ako se udiše),

                           —

                           R60 (može smanjiti plodnost),

                           —

                           R61 (može štetno djelovati na plod),

                           —

                           R62 (moguća opasnost smanjenja plodnosti),

                           —

                           R63 (moguća opasnost štetnog djelovanja na plod),

                           —

                           R68 (moguća opasnost od neprolaznih učinaka),

                     kako su utvrđeni u Direktivi Vijeća 67/548/EEZ (4) ili u Direktivi 1999/45/EZ. Aktivni sastojci koji se u formuli koriste kao konzervansi i kojima je dodijeljena bilo koja od oznaka upozorenja R23, R24, R25, R26, R27, R28, R39, R40 ili R48 (ili kombinacija tih oznaka) mogu se koristiti do granice od 0,1 % (m/m) ukupne formulacije boje.
               Alternativno se može uzeti u obzir globalno harmonizirani sustav razvrstavanja (GHS) (5). U tom se slučaju ne smiju koristiti sastojci (ili njihove kombinacije), uključujući one za nijansiranje (gdje je primjenjivo), razvrstani u sljedeće kategorije:

                           —

                           Akutna toksičnost (oralna) – kategorija I., II., III.,

                           —

                           Akutna toksičnost (dermalna) – kategorija I., II., III.,

                           —

                           Akutna toksičnost (inhalacijska) – kategorija I., II., III.,

                           —

                           Preosjetljivost udisanjem – kategorija I.,

                           —

                           Mutagene tvari – kategorija I., II.,

                           —

                           Karcinogene tvari – kategorija I., II.,

                           —

                           Reproduktivno toksične tvari – kategorija I., II.,

                           —

                           Specifična toksičnost za ciljane organe (jednokratno izlaganje) – kategorija I., II.,

                           —

                           Specifična toksičnost za ciljane organe (ponavljano izlaganje) – kategorija I., II.,

                     kako je utvrđeno u ST/SG/AC.10/30 (6) i revidirano u ST/SG/AC.10/34/Add.3 o globalno harmoniziranom sustavu razvrstavanja i označivanja kemikalija. Aktivni sastojci koji se u formuli koriste kao konzervansi i kojima je dodijeljena bilo koja od sljedećih kategorija GHS-a, mogu se međutim koristiti do granične vrijednosti od 0,1 % (m/m) ukupne formulacije boje:

                           —

                           Akutna toksičnost (oralna, dermalna, inhalacijska)– kategorija I., II., III. (samo oralna i dermalna),

                           —

                           Specifična toksičnost za ciljane organe (jednokratno i/ili ponavljano izlaganje) – kategorija I., II. (ili njihova kombinacija),

                           —

                           Karcinogenost - kategorija II.

                     Etil metil ketoksim može se koristiti u alkidnim bojama do granične vrijednosti od 0,3 % (m/m).

                  Procjena i provjera: Podnositelj zahtjeva dostavlja izjavu o sukladnosti s ovim kriterijem zajedno sa sigurnosno-tehničkim listom u skladu sa zahtjevima iz Priloga II. Uredbi REACH.

               (c)

                  Sastojci (opasni za okoliš): Ni jedan sastojak na smije premašiti 2 % (m/m), uključujući one za nijansiranje (gdje je primjenjivo), koji u vrijeme primjene ispunjavaju klasifikacijske kriterije za bilo koju od sljedećih oznaka upozorenja (ili njihovih kombinacija):

                           —

                           N R50 (vrlo otrovno za organizme koji žive u vodi),

                           —

                           N R50/53 (vrlo otrovno za organizme koji žive u vodi, može dugotrajno štetno djelovati u vodi),

                           —

                           N R51/53 (otrovno za organizme koji žive u vodi, može dugotrajno štetno djelovati u vodi),

                           —

                           N R52/53 (štetno za organizme koji žive u vodi, može dugotrajno štetno djelovati u vodi),

                           —

                           R51 (otrovno za organizme koji žive u vodi),

                           —

                           R52 (štetno za organizme koji žive u vodi),

                           —

                           R53 (može dugotrajno štetno djelovati u vodi),

                     kako je utvrđeno u Direktivi 67/548/EEZ ili Direktivi 1999/45/EZ.
               Alternativno se može uzeti u obzir globalno harmonizirani sustav razvrstavanja (GHS) (7). U tom slučaju ni jedan sastojak ne smije prekoračiti 2 % (m/m), uključujući one za nijansiranje (gdje je primjenjivo), kojem je u vrijeme primjene dodijeljena ili bi mogla biti dodijeljena bilo koja od sljedećih kategorija:
               Kategorije toksičnosti za vodeni okoliš (i njihove kombinacije):

                           —

                           Akutna I., II., III.,

                           —

                           Kronična I., II., III., IV.,

                     kako je utvrđeno u ST/SG/AC.10/30 i revidirano u ST/SG/AC.10/34/Add.3 o globalno harmoniziranom sustavu razvrstavanja i označivanja kemikalija.
               U svakom slučaju, ukupan zbroj svih sastojaka kojima je u vrijeme primjene dodijeljena ili bi mogla biti dodijeljena bilo koja od sljedećih oznaka upozorenja (ili njihovih kombinacija) ili kategorija GHS-a, ne smije premašiti 4 % (m/m):
               Ovaj se zahtjev ne odnosi na amonijak niti na amonijev akil.
               Ovaj zahtjev ne utječe na obvezu ispunjavanja zahtjeva utvrđenog u kriteriju 6.(a) gore.

                  Procjena i provjera: Podnositelj zahtjeva dostavlja izjavu o sukladnosti s ovim kriterijem, zajedno s popisom sastojaka i sigurnosno-tehničkim listom u skladu sa zahtjevima iz Priloga II. Uredbi REACH.

               (d)

                  Alkilfenoletoksilati (eng. Alkylphenolethoxylates – APEO): Alkilfenoletoksilati se ne smiju koristiti u proizvodu prije ili tijekom nijansiranja (gdje je primjenjivo).

                  Procjena i provjera: Podnositelj zahtjeva dostavlja izjavu o sukladnosti s ovim kriterijem.

               (e)

                  Spojevi izotiazolinona: Sadržaj spojeva izotiazolinona u proizvodu ne smije prekoračiti 0,05 % (m/m) prije ili nakon nijansiranja (gdje je primjenjivo). Isto tako sadržaj mješavine 5-kloro-2-metil-2H-izotiazol-3-ona (EZ br. 247-500-7) i 2-metil-2H-izotiazol-3-ona (EZ br. 220-239-6) (3:1) ne smije prekoračiti 0,0015 % (m/m).

                  Procjena i provjera: Podnositelj zahtjeva dostavlja izjavu o sukladnosti s ovim kriterijem, navodeći količine (ako su korišteni).

               (f)

               U proizvodu nisu dozvoljeni perfluorirani alkil-sulfonati (eng. perfluorinated alkyl sulfonates – PFAS), perfluorirane karboksilne kiseline (eng. perfluorinated carboxilic acids – PFCA), uključujući perflourooktansku kiselinu (eng. perfluorooctanic acid – PFOA) i srodne tvari navedene u OECD-ovim preliminarnim popisima spojeva perfluorooktan-sulfonat (eng. perfluorooctane sulfonate – PFOS), perfluoroalkil-sulfonat (eng. perfluoroalkyl sulfonate – PFAS), perflourooktanska kiselina (eng. perfluorooctanic acid – PFOA), perfluokarboksilna kiselina (eng. perfluorocarboxilic acids – PFCA, srodnih spojeva i kemikalija koji se mogu razgraditi na PFCA (kako su revidirani 2007.)”. OECD-ov popis dan je u prilogu ovom dokumentu o kriterijima.

                  Procjena i provjera: Podnositelj zahtjeva dostavlja izjavu o sukladnosti s ovim kriterijem.

               (g)

                  Formaldehid: Slobodni formaldehidi ne smiju se dodavati. Donori formaldehida smiju se dodavati samo u količinama koje osiguravaju da konačni ukupan sadržaj slobodnog formaldhida nakon nijansiranja (gdje je primjenjivo) ne prekoračuje 0,001 % (m/m).

                  Procjena i provjera: Podnositelj zahtjeva dostavlja izjavu o sukladnosti s ovim kriterijem. Osim toga podnositelj zahtjeva dostavlja rezultate ispitivanja koja su proveli dobavljači sirovina primjenjujući ispitnu metodu VdL-RL 03 (VdL smjernica 03) „Koncentracija formaldehida u limenci utvrđena metodom acetil-aceton” i izračune u kojima se podaci iz tih ispitivanja povezuju s konačnim proizvodom kako bi se pokazalo da konačna maksimalna moguća koncentracija formaldehida iz tvari koje ga oslobađaju nije viša od 0,001 % (m/m). Alternativno se formaldehid koji potječe od donora formaldehida može mjeriti u konačnom proizvodu metodom tekućinske kromatografije visoke djelotvornosti.

               (h)

                  Halogenirana organska otapala: Bez obzira na kriterije 6.a, 6.b i 6.c, u proizvodu se prije ili tijekom nijansiranja (gdje je primjenjivo) koriste samo halogenirani spojevi koji su u vrijeme primjene već bili ocijenjeni u pogledu rizika i nisu bili svrstani među one s oznakama upozorenja (ili njihovim kombinacijama) R26/27, R45, R48/20/22, R50, R51, R52, R53, R50/53, R51/53, R52/53 i R59 u skladu s direktivama 67/548/EEZ i 1999/45/EZ.

                  Procjena i provjera: Podnositelj zahtjeva dostavlja izjavu o sukladnosti s ovim kriterijem.

               (i)

                  Ftalati: Neovisno o kriterijima 6.a, 6.b i 6.c, u proizvodu se prije ili tijekom nijansiranja (gdje je primjenjivo) koriste samo ftalati koji su u vrijeme primjene već bili ocijenjeni u pogledu rizika i nisu bili svrstani među one s oznakama upozorenja (ili njihovim kombinacijama) R60, R61, R62, R50, R51, R52, R53, R50/53, R51/53, R52/53 u skladu s Direktivom 67/548/EEZ i njezinim izmjenama. Osim toga, u proizvodu nisu dozvoljeni DNOP (di-n-oktil ftalat), DINP (di-izononil ftalat) i DIDP (di-isodecil ftalat).

                  Procjena i provjera: Podnositelj zahtjeva dostavlja izjavu o sukladnosti s ovim kriterijem.

         7.   Prikladnost za uporabu

               (a)

                  Razmazivost: Bijele i svijetle boje (uključujući završne premaze, temeljne premaze, potpremaze i/ili međupremaze) imaju razmazivost od najmanje 8 m2 po litri proizvoda (uz pokrivnu moć od 98 %).
               Kod sustava za nijansiranje ovaj se kriterij primjenjuje samo na bijelu podlogu (podloga koja sadrži najviše TiO2). U slučaju da bijela podloga ne može ispuniti zahtjev u pogledu razmazivosti od najmanje 8 m2 po litri uz pokrivnu moć od 98 %, taj se kriterij ispunjava postupkom nijansiranja bijele podloge pri čemu se dobije standardna boja RAL 9010. Za sve ostale podloge koje se koriste za proizvodnju nijansiranih proizvoda – podloge koje u pravilu sadrže manje TiO2 i koje ne mogu ispuniti zahtjev u pogledu razmazivosti od najmanje 8 m2 po litri uz pokrivnu moć od 98 % - kriterij ne važi. Za boje koje su dio sustava za nijansiranje podnositelj zahtjeva mora krajnjem korisniku na ambalaži i/ili na prodajnim mjestima (eng. point of sale – POS) osigurati uputu o tome koja nijansa ili temeljni premaz/potpremaz (koji po mogućnosti nosi europsku oznaku za okoliš) treba koristiti kao podlogu prije nanošenja tamnije nijanse.
               Temeljni premazi s posebnim zaptivnim svojstvima, penetracijskim i vezivnim svojstvima i temeljni premazi posebnih adhezivnih svojstava za aluminijske i galvanizirane površine imaju razmazivost (uz pokrivnu moć od 98 %) od najmanje 6 m2 po litri proizvoda.
               Debeli dekorativni premazi (boje koje su posebno dizajnirane za trodimenzionalni dekorativni učinak pa je stoga za njih karakteristično da stvaraju vrlo debeli sloj) alternativno imaju pokrivnu moć od 1 m2 po kg proizvoda.
               Ovaj se zahtjev ne odnosi na lakove, lazurne premaze za drvo, premaze za podove, boje za podove, potpremaze, druge adhezivne temeljne premaze ili bilo kakve druge prozirne premaze.

                  Procjena i provjera: Podnositelj zahtjeva dostavlja izvješće o ispitivanju prema metodi ISO 6504/1 (Boje i lakovi – Utvrđivanje pokrivne moći – 1. dio: Kubelka-Munkova metoda za bijele i svijetle boje) ili 6504/3 (3. dio: određivanje omjera kontrasta (neprozirnosti) svijetlih boja pri stalnoj razmazivosti) ili (za posebno dizajnirane boje s trodimenzionalnim dekorativnim učinkom za koje karakterističan vrlo debeli sloj) metoda NF T 30 073 (ili ekvivalentna metoda). Za podloge koje se koriste za proizvodnju nijansiranih proizvoda koji nisu ocijenjeni u skladu s gore navedenim zahtjevima, podnositelj zahtjeva podnosi dokaz o tome da će krajnji korisnik biti obaviješten o time da prije nanošenja proizvoda treba koristiti temeljni premaz i/ili podpremaz sive (ili druge odgovarajuće boje).

               (b)

                  Otpornost na mokro trljanje: Zidne boje (u skladu s normom EN 13300) za koje se tvrdi (na proizvodu ili u odgovarajućim promidžbenim materijalima) da se mogu prati, čistiti ili četkati imaju otpornost na mokro trljanje, kako je izmjerena u skladu s EN 13300 i EN ISO 11998, klase 2 ili bolju (koja ne prekoračuje 20 mikrona nakon 200 ciklusa).
               Zbog velikog potencijalnog raspona mogućih boja za nijansiranje, ovaj se kriterij ograničava na ispitivanje osnova za nijansiranje.

                  Procjena i provjera: Podnositelj zahtjeva dostavlja izvješće o ispitivanju u skladu s normom EN 13300 uz primjenu metode EN ISO 11998 (ispitivanje mogućnosti čišćenja i otpornosti na trljanje) i dokaze (na proizvodu ili u odgovarajućim promidžbenim materijalima) da je krajnji korisnik informiran da proizvod nije ispitan na otpornost na mokro trljanje stropnih boja.

               (c)

                  Otpornost na vodu: Lakovi, podni premazi i podne boje moraju biti otporni na vodu, kako je utvrđeno u normi ISO 2812-3, tako da nakon 24 sata izlaganja i 16 sati sušenja nema promjena u sjaju ili boji.

                  Procjena i provjera: Podnositelj zahtjeva dostavlja izvješće o ispitivanju prema metodi ISO 2812-3 (Boje i lakovi – određivanje otpornosti na kapljevine – Dio 3.: Metoda primjenom apsorpcijskog sredstva).

               (d)

                  Adhezija: Podni premazi, podne boje i podni potpremazi, potpremazi za metal i drvo pri ispitivanju adhezije u skladu s metodom EN 2409 trebaju postići najmanje ocjenu 2. Pigmentirane zidne temeljne boje pri ispitivanju kidanjem prema metodi EN 24624 (ISO 4624) dobivaju pozitivnu ocjenu ako je kohezivna snaga podloge manja od adhezivne snage boje, inače adhezivna snaga mora biti veća od 1,5 MPa što je dovoljno za prolaznu ocjenu.
               Prozirni temeljni premazi nisu uključeni u ovaj zahtjev.

                  Procjena i provjera: Podnositelj zahtjeva dostavlja izvješće o ispitivanju prema metodi EN ISO 2409 ili EN 24624 (ISO 4624), prema potrebi.

               (e)

                  Abrazija: Podni premazi i podne boje imaju abrazivnu otpornost koja ne prelazi gubitak mase od 70 mg nakon 1 000 ispitnih ciklusa uz opterećenje od 1 000 g i kotač CS10, u skladu s EN ISO 7784-2:2006.

                  Procjena i provjera: Podnositelj zahtjeva dostavlja izvješće o ispitivanju prema metodi EN ISO 7784-2:2006, koje pokazuje sukladnost s ovim kriterijem.

         8.   Informacije za kupca

   Sljedeće informacije navode se na pakiranju ili se prilažu uz pakiranje:

               —

               uporaba, podloga i uvjeti uporabe za koju je proizvod namijenjen. To uključuje savjete o pripremnim radnjama itd., kao na primjer ispravna priprema podloge, savjeti u pogledu unutrašnje uporabe (prema potrebi) ili temperatura,

               —

               preporuke za čišćenje alata i pravilno gospodarenje otpadom (radi ograničenja onečišćavanja vode). Te se preporuke prilagođavaju vrsti proizvoda i području primjene te prema potrebi sadržavaju i piktograme,

               —

               preporuke u pogledu uvjeta čuvanja proizvoda nakon otvaranja (radi ograničavanja količine krutog otpada), uključujući sigurnosne savjete, prema potrebi,

               —

               za tamnije premaze za koje ne vrijedi kriterij 7(a), daju se savjeti o primjeni odgovarajućeg temeljnog premaza ili osnovne boje (koji po mogućnosti nose europsku oznaku za okoliš),

               —

               za debele dekorativne premaze tekst u kojem se navodi da su to posebno dizajnirane boje s trodimenzionalnim dekorativnim učinkom,

               —

               tekst u kojem se navodi da neiskorištena boja pri zbrinjavanju zahtijeva stručno rukovanje radi sigurnosti za okoliš i da se stoga ne smije bacati s kućnim otpadom. Savjete u pogledu zbrinjavanja i prikupljanja treba zatražiti od lokalnih tijela,

               —

               preporuke o preventivnim zaštitnim mjerama za ličioca. Sljedeći (ili ekvivalentan) tekst navodi se na pakiranju ili se prilaže uz pakiranje:
               „Više informacija o tome zašto je ovom proizvodu dodijeljen Cvijet kao znak za okoliš potražite na web stranici: http://EZ.europa.eu/environment/ecolabel.”

      Procjena i provjera: Prema potrebi se uz zahtjev prilaže uzorak ambalaže proizvoda, zajedno s odgovarajućom izjavom o ispunjavanju ovog kriterija.
   9.   Informacije koje se navode na znaku za okoliš

   Polje 2 znaka za okoliš sadrži sljedeći tekst:

               —

               dobar učinak kod unutrašnje primjene,

               —

               ograničeni sadržaj opasnih tvari,

               —

               nizak sadržaj otapala.

      Procjena i provjera: Podnositelj zahtjeva dostavlja uzorak ambalaže proizvoda na kojem se vidi znak za okoliš, zajedno s izjavom o sukladnosti s ovim kriterijem.

      (1)  SL L 396, 30.12.2006., str. 1.

      (2)  SL L 143, 30.4.2004., str. 87.

      (3)  SL L 200, 30.7.1999., str. 1.

      (4)  SL 196, 16.8.1967., str. 1.

      (5)  27. lipnja 2007. Europska je komisija donijela „Prijedlog uredbe Europskog parlamenta i Vijeća o razvrstavanju, označivanju i pakiranju tvari i smjesa i o izmjeni Direktive 67/548/EEZ i Uredbe (EZ) br. 1907/2006” (COM(2007) 355 konačno). Daljnje informacije vezane za preklapanje postojećeg sustava i GHS-a potražite u Prilogu VII. svesku III. donesenom prijedlogu: http://ec.europa.eu/enterprise/reach/docs/ghs/ghs_prop_vol_iii_en.pdf.

      (6)  Odbor stručnjaka Ujedinjenih naroda za prijevoz opasne robe i za globalno harmonizirani sustav razvrstavanja i označivanja kemikalija: http://www.unece.org/trans/main/dgdb/dgcomm/ac10rep.html.

      (7)  Vidjeti bilješku 5.


title: Odluka (EU) 2017/1693 Europskog parlamenta od 27. travnja 2017. o razrješnici za izvršenje proračuna Europske agencije za željeznice (sada Agencija Europske unije za željeznice) za financijsku godinu 2015.

text:
               29.9.2017

               HR

               Službeni list Europske unije

               L 252/272

         ODLUKA (EU) 2017/1693 EUROPSKOG PARLAMENTA
   od 27. travnja 2017.
   o razrješnici za izvršenje proračuna Europske agencije za željeznice (sada Agencija Europske unije za željeznice) za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za željeznice za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za željeznice za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljači 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0063/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (4), a posebno njezin članak 39.,

               —

               uzimajući u obzir Uredbu (EU) 2016/796 Europskog parlamenta i Vijeća od 11. svibnja 2016. o Agenciji Europske unije za željeznice i stavljanju izvan snage Uredbe (EZ) br. 881/2004 (5), a posebno njezin članak 65.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za promet i turizam (A8-0128/2017),

               1.

               daje razrješnicu izvršnom direktoru Europske agencije za željeznice za izvršenje proračuna Agencije za financijsku godinu 2015.

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi izvršnom direktoru Europske agencije za željeznice, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 151.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 164, 30.4.2004., str. 1.

      (5)  SL L 138, 26.5.2016., str. 1.

      (6)  SL L 328, 7.12.2013., str. 42.


title: Odluka Vijeća (EU) 2015/916 od 22. srpnja 2013. o potpisivanju i sklapanju Sporazuma između Europske unije i Australije o uspostavi okvira za sudjelovanje Australije u operacijama Europske unije za upravljanje krizama

text:
               16.6.2015

               HR

               Službeni list Europske unije

               L 149/1

         ODLUKA VIJEĆA (EU) 2015/916
   od 22. srpnja 2013.
   o potpisivanju i sklapanju Sporazuma između Europske unije i Australije o uspostavi okvira za sudjelovanje Australije u operacijama Europske unije za upravljanje krizama
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 37.,
   uzimajući u obzir Ugovor o funkcioniranju Europske unije, a posebno njegov članak 218. stavke 5. i 6.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Uvjete sudjelovanja trećih država u operacijama Europske unije za upravljanje krizama trebalo bi utvrditi sporazumom o uspostavi okvira za takvo moguće buduće sudjelovanje, a ne utvrđivanjem tih uvjeta za svaki pojedinačni slučaj za svaku dotičnu operaciju.

               (2)

               Nakon donošenja Odluke Vijeća 26. travnja 2010. o odobravanju otvaranja pregovora, Visoki predstavnik Unije za vanjske poslove i sigurnosnu politiku dovršio je pregovore o sporazumu između Europske unije i Australije o uspostavi okvira za sudjelovanje Australije u operacijama Europske unije za upravljanje krizama („Sporazum”).

               (3)

               Sporazum bi trebalo odobriti,

         DONIJELO JE OVU ODLUKU:
   Članak 1.
   Sporazum između Europske unije i Australije o uspostavi okvira za sudjelovanje Australije u operacijama Europske unije za upravljanje krizama odobrava se u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća ovlašćuje se imenovati osobu(e) opunomoćenu(e) za potpisivanje Sporazuma kako bi on obvezivao Uniju.
   Članak 3.
   Predsjednik Vijeća, u ime Unije, daje obavijest predviđenu člankom 15. stavkom 1. Sporazuma (1).
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 22. srpnja 2013.

            Za Vijeće

            Predsjednica

         C. ASHTON

      (1)  Datum stupanja na snagu Sporazuma objavit će Glavno tajništvo Vijeća Europske unije u Službenom listu Europske unije.